open-index/open-wikipedia-markdown huggingface dataset:
Бискупија

**Бискупија** ( или ) — име за административна единица во неправославни христијански заедници со традиционален бискупско уредување, како што се Римокатоличката црква, Англиканската црква и некои други цркви кои исто така припаѓаат на западното христијанство.

Во Православната црква и во некои други цркви што припаѓаат на источното христијанство, пандан на бискупијата е епархијата.

Со бискупијата управува бискуп.

## Организација
На чело на бискупијата се наоѓа бискуп, односно бискуп суфраган. Тој може да има и помошни, викарни бискупи. Бискупијата е понатаму поделена на жупи, на чело со жупници. Жупникот може да ја врши службата сам, но може да му бидат доделени и помошни жупници.

Понекогаш жупите се обединуваат во деканати, на чело се декани. Тие се непосредно подредени на диецезискиот бискуп и ја надгледуваат работата на сите подредени жупници.

## Надбискупија
Во Римокатоличката и Англиканската црква, поважна бискупија со која управува надбискуп се нарекува надбискупија. Воедно таа може да биде и метрополија, но не мора да биде.

Сите бискупии влегуваат во состав на метрополијата, а нивните бискупи се нарекуваат бискупи суфрагани.

## Други цркви
Бискупија или диецеза е исто така црковно-административна единица во некои други христијански цркви. Некои протестантски цркви го задржале бискупското уредување дури и по реформацијата.

## Поврзано
* Бискуп
* Надбискуп
* Надбискупија
* Метрополит
* Метрополија
* Кардинал

## Наводи

## Надворешни врски
* Complete list of Catholic dioceses worldwide by GCatholic.org
* Virtually complete list of current and historical Catholic dioceses worldwide
* Another such list, in English and Norwegian
* List of current Anglican/Episcopalian dioceses
* Indian Orthodox Church Diocese Portal

Категорија:Римокатолички епархии
Категорија:Римокатоличка црква
Петар Бошнаков

**Петaр Бошнаков** или **Петар Бошњаков**, познат по псевдонимот **Еден Македонец** (Велес, 1878 — Скопје, 1904) — македонски револуционер, просветител и војвода од Велес, деец на Македонската револуционерна организација. Дел од тринаесетта генерација на матуранти од Солунската машка гимназија. Борец против Бугарската пропаганда во Македонија.

## Животопис
Петар Бошнаков или Бошњаков е роден во 1878 година во градот Велес, тогаш дел од Отоманското Царство. Отпрвин учел во неговиот мајчин град а подоцна се преселил во Солун за да се образува во Солунската машка гимназија. Во 1897 година бил исклучен од гимназијата поради неговото учество во студентскиот бунт. Покрај тоа во 1898 година станал дел од тринаесетта генерација на матуранти од Солунската машка гимназија. После неговото образование се вработил како учител. При неговото просветително дејство се членува во Македонската револуционерна организација. Во 1900 година се преселил во Струмица и учествува во Смилјанската афера во Радовиш, после аферата бил принуден да избега од градот.

За кратко време бил војвода во Радовишката околија во 1902 година. Истата година излегла од печат неговата брошура „*Бугарската пропаганда во Македонија и Одринско*“ каде што ја критикувал Бугарската пропаганда во Македонија. За да го избегне теророт од Бугарската егзархија го користел псевдонимот Еден Македонец (според илинденската азбука: *Единъ Македонецъ*) за неговите литературни изданија. Во неговата брошура тој предложува различно толкување кон втората фаза на македонското револуционерно движење — барањето на автономија на Македонија и Одринско. Според него под желбата на автономија се криело план за формирање на независна македонска држава во Балканскиот полуостров, овој став со противставува со гледиштата на Бугарската историографија кои сметаат дека под дагата на автономија имало желба да ја припојат земјата кон Кнежевството Бугарија.

Уапсан е од Отоманската власт и интерниран во Скопје. Во затвор се заболува со туберкулоза и во 1904 година поради болката одлучил да се самоубие.

## Надворешни врски

* „Бугарската пропаганда во Македонија и Одринско“, Софија, 1902 година.

## Наводи


Категорија:Родени во 1878 година
Категорија:Починати во 1904 година
Категорија:Луѓе од Велес
Категорија:Починати во Скопје
Категорија:Македонски просветители
Категорија:Македонски учители
Категорија:Македонски револуционери
Категорија:Македонски автори
Категорија:Македонски војводи
Категорија:Дејци на МРО
Категорија:Самоубијци
Категорија:Тринаесетта генерација на матуранти од Солунската машка гимназија
Воловар (појаснување)

**Воловар** може да се однесува на:

* Воловар или говедар — назив за човек чие занимање било да чува говеда.
* Воловар (лат. *Boötes*, **Boo**) — соѕвездие на северното небо, со местоположба меѓу 0° и +60° деклинација, и 13 и 16 часа на ректасцензија на небесната сфера.

## Наводи
МКК Куманово

**МКК Куманово** ― кошаркарски клуб од Куманово. Клубот е учесник во Првата македонска кошаркарска лига. Клубот е духовен наследник на КК Куманово 2009.

## Историја
МКК Куманово бил првак во сезоната 2023/24 во Втората лига и со тоа обезбедил пласман во Првата лига за следната сезона. Екипата на Куманово за прв пат учествувала во Купот на Македонија во изданието 2025.

## Наводи

Куманово
Категорија:Прва македонска кошаркарска лига
Категорија:Спортот во Куманово
Подношка

[мини|upright=1.35|Подношките ги креваат и спуштаат двете [ништелка|ништелки. Една ништелка се поврзува со една подношка со врвка, а ништелките меѓу себе се поврзуваат со врвки преку скрипци, така што двојката ништелки наизменично се креваат и спуштаат.]]
**Подношка** — дел од разбојот на кој се гази за да се менуваат ништелките. Една подношка е поврзана со врвка со една ништелка и ја повлекува неа надолу. Двете ништелки меѓу себе се поврзани со врвки преку скрипци, вообичаено по два скрипци за пар ништелки. На тој начин повлекувањето надолу на едната ништелка повлекува подигање на другата ништелка нагоре и со тоа ствара зевот каде се вметнува јатокот. Потоа постапката се повторува со втората подношка која ја повлекува втората ништелка надолу, а првата се крева, па се создава нов зев.

## Поврзано
*Скрипец (разбој)
*Зев
*Ништелка
*Јаток
*Основа (ткаење)
*Разбој

## Наводи

Категорија:Ткаење
Категорија:Разбој
Александра Попвасилева

**Александра Попвасилева** ( - ) — македонска фолклористка, собирачка на народно творештво и филолог.

## Животопис
Попвасилева е родена во 1933 г. во костурското село Куманичево, Егејска Македонија. Го напуштила родното село поради Граѓанската војна во Грција во 1948 г. и го прекинала образованието. Заминала во Романија како дете бегалец во прифатниот центар во Тулгеш. Подоцна завршила курс за учители и предавала македонски јазик на деца од прво до четврто одделение. Дипломирала на Филолошкиот факултет при Софискиот универзитет во 1958 година, а магистрирала на Филолошкиот факултет во Скопје во 1975 г. со темата „Раѓањето на јунакот во народните приказни на јужнословенските народи“ под менторство на Кирил Пенушлиски. Докторирала на Филолошкиот факултет во Љубљана со темата „*Двојазичното раскажување на народни приказни (влашко-македонски и македонско-влашки релации)*“ под менторство на Милко Матичетов.

По враќањето во Скопје во 1964 г. се вработила во НУБ „Св. Климент Охридски“, а од 1967 година, таа работела во Институтот за фолклор „Марко Цепенков“ во Скопје, каде го поминала најголемиот дел од својот работен век во научноистражувачка работа на народната проза и приказните, како и етнологијата и лингвистиката поврзани со Костурскиот регион. Во периодот од почетокот на 1995 - средината на 1997 г. таа раководи со Институтот како в.д. директор.

Починала во Скопје во 2022 година.

## Трудови
Автор е на неколку монографски трудови од областа на прозниот фолклор, како и на десетици статии:

* 1987: Двојазичното раскажување на народни приказни (влашко-македонски и македонско-влашки релации)
* 1992: Македонците во Канада раскажуваат: Националниот идентитет и народната проза на Македонците во Канада
* 1996: Македонски народни приказни од Костурско
* 1997: Проблеми на народната проза
* 2005: Толковен речник на одбрани зборови од костурскиот дијалект

## Наводи

Категорија:Луѓе од Куманичево (Костурско)
Категорија:Македонски фолклористи
Категорија:Македонски филолози
Категорија:Македонски собирачи на народни творби
Категорија:Македонски општественици
Категорија:Југословенски фолклористи
Категорија:Југословенски филолози
Категорија:Југословенски собирачи на народни творби
Категорија:Апсолвенти на Софискиот универзитет
Категорија:Магистри на универзитетот „Св. Кирил и Методиј“
Категорија:Доктори на Љубљанскиот универзитет
Александар Књазев

**Александар Књазев** — македонски професионален  кошаркар и тренер. Поголемиот дел од играчката кариера ја минал во КК Работнички од Скопје, каде што како капитен бил заслужен за влезот во Првата југословенска кошаркарска лига во 1964 година. Тој бил првиот тренер на македонската кошаркарска репрезентација по стекнувањето на независноста во 1992 година.

Неговиот син Ѓорѓи Књазев, исто така, бил кошаркар.

## Наводи

Категорија:Родени во 1939 година
Категорија:Македонски кошаркари
Тодор Дојчинов

**Тодор Дојчинов – Морава** — македонски партизан, учесник во НОВ во Егејска Македонија, како и Граѓанската војна во Грција.

## Животопис
Дојчинов е роден во 1919 г. во градот Ениџе Вардар, Егејска Македонија, денешна Грција. Тој бил член на КПГ и ЕАМ од 1942 година, како и активен борец во ЕЛАС во времето на тројната окупација. 

По крајот на Втората светска војна, од 1945 г. бил во илегалност и престојувал во Булкес, Југославија. Во декември 1945 година министерот за јавна безбедност на Грција со посебен указ ги прогласил за разбојници Тодор и Александар Дојчинови и за нивното фаќање или убивање распишал парична награда од 200.000 драхми. Во ноември 1945 г. Тодор Дојчинов се вратил во Егејска Македонија, а од март 1946 г. бил секретар на Околискиот одбор на НОФ за Ениџевардарско. 

На 29 март 1947 г. со свои пријатели бил опколен од полицијата кај селото Крушари, после предавството на селскиот кмет и откако во борбата бил ранет, активирал рачна бомба и се самоубил за да не падне жив во рацете на непријателот. Неговото тело неколку дена било чувано на плоштадот на Ениџе Вардар со цел да се заплаши населението.

## Наводи

Категорија:Починати во Крушари (Ениџевардарско)
Категорија:Македонски партизани
Категорија:Учесници во НОБ
Категорија:Македонци во Грчката граѓанска војна
Сараево сити центар

**Сараевски градски центар** или **Сараево сити центар** — деловен комплекс и трговски центар во центарот на Сараево, Босна и Херцеговина, кој се состои од три главни дела: трговски центар и комплекс за забава; кула со хотел со пет ѕвездички; и кула со деловни канцеларии, со заеднички 4-катен подземен простор за паркирање со повеќе од 1100 паркинг-места.

Градилиштето се наоѓа во населбата Маријин Двор, во близина на центрите на јавната администрација, како и историските (музеи), образовните (кампусот на државниот универзитет) и деловните (УНИТИК, кулата Аваз твист и слични) градби. Јавниот превоз во близина овозможува пристап до стариот дел од градот за околу пет минути.

Медиумската фасада на овој трговски центар, што се користи за емитување реклами, вести, најнови вести од спортот, временска прогноза, победнички натпревари, двонасочна комуникација, е најголемата во земјата и еден од најголемите видео билборди во Европа.

Со вкупна изградена површина од 105.410 квадратни метри, Сараевскиот центар е една од најголемите комерцијални деловни згради во Босна и Херцеговина по завршувањето на почетокот на 2014 година.

## Трговски центар и забавен центар
Трговскиот центар нуди светски познати брендови од модата, спортот и технологијата. Се простира на 49.500 квадратни метри и содржи околу 80 продавници. Изнајмувањето простор и управувањето со трговскиот центар гои врши „Турк мол“.

Забавниот центар е сместен на третиот (игралиште) и четвртиот кат (куглана, ласер, чукачки количиња, детска игрална, симулаторски игри, билијард), и тука се наоѓаат повеќе од 15 ресторани со повеќе од 550 седишта.

## Хотел
Свисотел Сараево има 218 соби на 13.900 квадратни метри.

## Галерија

Податотека:Sarajevo_City-Center_2011-10-19.jpg|За време на изградбата во 2011 година
Податотека:Sarajevo_City_Center.jpg|алт=In September 2014| Во септември 2014 година
Податотека:Jevrejsko groblje u Sarajevu.jpg| Поглед на комплексот од Еврејските гробишта
Податотека:2023.01.29 SCC Sarajevo.jpg|Трговскиот центар во 2023 година


## Наводи

## Надворешни врски
* 
* Pictures of the construction site

Категорија:Згради и градби во Сараево
Категорија:Врамена карта без назнака за OSM-однос на Википодатоците
Категорија:Трговски центри
Второ Христово пришествие

мини|Икона „Второто пришествие“, Грција, ок. 1700 г.
**Второ Христово пришествие** или **Парусија** (грчки: [Δευτέρα] Παρουσία — [второ] доаѓање, пристигнување, присуство) — во христијанската религија ја означува идејата за враќањето на Исус Христос на земјата на крајот од човечката историја и доаѓањето на Божјото Царство. Второто пришествие често се поврзува и со Страшниот (последниот) суд.

Библијата не наведува конкретен ден на кој ќе се случи Второто пришествие, но дава јасни знаци и настани што му претходат. Целта на Второто пришествие е да се воспостави Царството Божјо на земјата и да нема повеќе болка, тага и глад.

## Во Библијата

### Во Стариот завет
Некои од пророштвата во Стариот завет за „Денот Господов“ (Денот на Јехова) во христијанската традиција исто така се поврзуваат со Второто пришествие.„Пред нив ќе се затресе земјата, ќе се разниша небото; сонцето и месечината ќе се затемнат, а ѕвездите ќе го изгубат својот сјај. И Господ ќе го издаде Својот глас пред Своето воинство, зашто многу е големо Неговото множество и моќен е Оној што ја исполнува Неговата реч; зашто голем е Денот Господов и многу страшен. Кој ќе го истрпи?“ 

— Јоил 2:10–11

### Во Новиот завет
Темата за Второто Христово пришествие е застапена низ многу пророштва во Новиот завет. И самиот Исус Христос повеќепати зборува за Своето второ пришествие (Мт. 16:27; 24:27; 25:31; Мк. 8:38; Лк. 12:40), а за тоа сведочат и апостолите (1. Јн. 2:28; 1. Кор. 4:5; 1. Сол. 5:2–6), па така тоа било општо уверување на Црквата во сите времиња и влезено е речиси во сите древни симболи на верата.

## Литература

* *Васильев П. П.* Второе пришествие Христово // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. (руски)
* Henry Wansbrough. *[[:en:The_New_Jerusalem_Bible|The New Jerusalem Bible]]* (1990). Doubleday. .
* Paramahansa Yogananda. *The Second Coming of Christ: The Resurrection of the Christ Within You.* Self-Realization Fellowship, 2004. .
* C. S. Lewis. (1960). *[[:en:The_World's_Last_Night_and_Other_Essays|The World's Last Night and Other Essays]].* Harcourt Brace Jovanovich. .

## Наводи

## Надворешни врски

* "Lecture XV: On the Clause, And Shall Come in Glory to Judge the Quick and the Dead; Of Whose Kingdom There Shall Be No End."

Категорија:Библиски изрази
Категорија:Христијанска есхатологија
Категорија:Христијански поими
Категорија:Исламски поими
Категорија:Исламска есхатологија
Категорија:Идни настани
Категорија:Прво послание на апостол Јован
Менка Иванова

**Менка Димова Иванова** ( во  — ) — учесник во НОВ на Македонија.

## Животопис
Од есента 1944 година учествувала во НОД како член на скоевска група. Во јануари 1943 година раководела со скоевска група, потоа била член на Месниот Комитет на СКОЈ за Прилеп.

## Наводи

Категорија:Учесници во НОБ
Категорија:Жени во НОБ
Нада Иванова

**Нада Драгутин Младеновиќ Иванова** ( во  — ) — учесник во НОВ на Македонија.

## Животопис
Учествувала во НОД како член на СКОЈ од 1942 година. Собирала народна помош и растурала пропаганден материјал. Се грижела за илегалците што престојувале кај неа дома. Честопати била врска на другарите што од Скопје преку Куманово се префрлувале во партизани. Во мај 1944 година била затворена. Била интернирана во Червен брег, Бугарија. Бидејќи немало доволно докази, кон крајот на август се вратила. Било одржано судење на кое е ослободена. Најдувајќи се повторно на слобода, стапила во Единаесеттата македонска ударна бригада, а подоцна и во Седумнаесеттата, во I баталјон како санитарен референт. Учествувала во борбите на Страцин, Никуљане, Куманово, Бугарине и други.

## Наводи

Категорија:Учесници во НОБ
Категорија:Жени во НОБ
Марица Иванова

**Марица Иванова** ( во  — ) — учесник во НОВ на Македонија.

## Животопис
Таа бил наемна работничка. Со отпочнувањето на вооруженото востание станала член на симпатизерска група, а наскоро и член на СКОЈ. Собирала народна помош и оружје, изработувала облека за борците во НОВ и ПОМ. Есента 1944 година  била вклучена во организирањето на масовно-политичките организации во селото.

## Наводи

Категорија:Учесници во НОБ
Категорија:Жени во НОБ
Гана Иванова

**Гана Панчова Николова Иванова** ( во  — ) — учесник во НОВ на Македонија.

## Животопис
Од 1 септември 1944 година делувала во скоевската организација, а подоцна била избрана за член на КПМ.

## Наводи

Категорија:Учесници во НОБ
Категорија:Жени во НОБ
Љубица Иванишевиќ

**Љубица Миленко Иванишевиќ** ( во  —  во ) — учесник во НОВ на Македонија.

## Животопис
Таа била учителка. Од септември 1944 година била борец во Седмата македонска ударна бригада. Учествувала во бopбитe на Сремскиот фронт. Борејќи се во првите борбени редови загинала во близината на Загреб 1945.

## Наводи

Категорија:Учесници во НОБ
Категорија:Жени во НОБ
Блага Иванова

**Блага Иванова** ( во  — ) — учесник во НОВ на Македонија.

## Животопис
И припаѓала на напредната младина во Штип, а есента 1942 година била избрана за член нa СКОЈ. Собирала народна помош и растурала пропаганден материјал. Од мај до август 1943 година чувала илегалци. Од бугарската полиција била затворена нa 17 август до 1 ноември 1943 година. На 19 август 1944 година била избрана за член на илегалниот НОО за Штип.

## Наводи

Категорија:Учесници во НОБ
Категорија:Жени во НОБ
Рада Иванова

**Рада Иванова** ( во  — ) — учесник во НОВ на Македонија.

## Животопис
Била симпатизер на НОД од 1941 година, но активно делувала од 1943 година кога била користена за врска и пренесување
на пошта. Собирала народна помош и чувала илегалци.

## Наводи

Категорија:Учесници во НОБ
Категорија:Жени во НОБ
Христијанско богословие

**Христијанско богословие** — систем на различни богословски дисциплини во рамките на христијанството, при што секоја од нив обработува одредена страна на вероучението и култот.

Традиционално, во христијанството под богословие се подразбира систематска анализа на природата, намерите и дејствувањето на Бога, како обид да се говори за Боженственото битие.

## Извори и методологија
Во православието, главен извор на богословието е Светото писмо и Светото предание, при што Светото писмо (Библијата) се смета за најважен облик (дел) од Светото предание.

Во католицизмот, Светото писмо и Светото предание се два различни начина на пренос на Божјото слово, при што Светото писмо не се вбројува како дел од Светото предание. И православните и католиците го сметаат искуството на причестување со Христос во Светиот Дух — учеството во животот на Црквата — за најважен начин на пренесување на Светото предание, вклучувајќи ги и неговите недокументирани и нематеријални гледишта, при што верата се става над разумот.

Главниот и фундаментален извор на официјалното протестантско богословие е Светото писмо — Библијата. Како дополнителни извори се сметаат Светото предание, разумот и искуството.

Оние што сакаат подлабоко да се занимаваат со богословие се запишуваат во специјализирани образовни установи — семинари и духовни академии, каде што добиваат темелно богословско образование, ја изучуваат историјата на развојот на богословската мисла, или на богословски факултети при универзитети.

## Наводи

## Надворешни врски

* Christian Classics Ethereal Library
* Christian Theology Reading Room
* Jonathan Hayward, contemporary Orthodox theologian
* Orthodox Church Fathers: Christian Theology Classics Search Engine
* Table of Christian theological terms 

Категорија:Христијанска теологија
__СОСОДРЖИНА__
__ИНДЕКС__
Славка Иванова

**Славка Иванова** ( во  — ) — учесник во НОВ на Македонија.

## Животопис
Таа била монополска работничка. Од 1941 година, под влијание на својот брат станала член на воспитна младинска група, а во 1942 година и член на СКОЈ, работела со младината на создавање младински групи растурање илегален материјал, собирала народна помош. Во нејзиниот дом се одржувале партиски и скоевски состаноци. Во 1943 година одржува врска со другари кои треба
да заминат во НОВ. Во јуни 1944 година заминала во единиците на НОВ и ПОМ на Козјак, а потоа преминала како борец во Третата македонска ударна бригада. Станала воен делегат, а подоцна комесар на чета. Учествувала во сите борбени акции на Треттата македонска ударна бригада: кај селото Ристовац, затворот Идризово, Велес, Треска, ослободувањето на Скопје, ослободувањето на Тетово. Зела учество и во завршните операции за ослободувањето на Југославија на Сремскиот фронт. Станала член на КПМ од 1944 година.

## Наводи

Категорија:Учесници во НОБ
Категорија:Жени во НОБ
Васка Иванова

**Васка Трпевска Иванова** ( во  — ) — учесник во НОВ на Македонија.

## Животопис
Учествувала во НОД од 1941 година во Скопје. Во нејзиниот дом се одржувале илегални состаноци. Била анrажирана во растурање на партиски материјали. Во август 1942 година била затворена, но поради немање конкретни податоци за нејзиното учество во НОД, бугарската полиција наскоро ја пуштила на слобода. Продолжила активно да работи во заднината, а особено во собирните акции на народната помош.

## Наводи

Категорија:Учесници во НОБ
Категорија:Жени во НОБ
Мара Ивановска

**Мара Ангелова Ивановска** ( во  — ) — учесник во НОВ на Македонија.

## Животопис
Учествувала во НОД од 1941 година. Во нејзиниот дом, кој бил сигурно илегално засолниште, престојувале голем број илегалци и борци од НОВ, се одржувале илегални состаноци на познати партиски и воени раководители. Поради извонредното учество во НОВ била одликувава со два ордена заслуги за народ.

## Наводи

Категорија:Учесници во НОБ
Категорија:Жени во НОБ
Василка Ивановска

**Василка Ивановска** ( во  — ) — учесник во НОВ на Македонија.

## Животопис
Делувала во селото од октомври 1942 година. Чувала илегалци и подготвувала храна. Се грижела за нивната безбедност и вршела повремено курирска работа. Поради провала, од крајот на 1942 година била изложена на терор од италијанскиот окупатор. Била одведена во затворот во Корча, Албанија, но наскоро била ослободена. По капитулацијата на Италија била подложена на терор од бугарската полиција и затворена во Ресенскиот затвор.

## Наводи

Категорија:Учесници во НОБ
Категорија:Жени во НОБ
Велика Ивановска

**Велика Ивановска** ( во  — ) — учесник во НОВ на Македонија.

## Животопис
Во времето на окупацијата живеела во Горно Село. Учествувала во НОД од 1941 година. Пренесувала илегален материјал во селото и селото Дреновци, чувала илегалци од Прилеп, месела и печела леб за партизаните. Нејзината активност траела до ослободувањето на Земјата.

## Наводи

Категорија:Учесници во НОБ
Категорија:Жени во НОБ
Савка Иванова

**Савка Иванова** ( во  — ) — учесник во НОВ на Македонија.

## Животопис
На напредното работничко движење во Скопје му припаѓала од пред војната. Учествувала во НОД
од 1941 година како член на КПЈ. Во својот дом чувала илегалци и негувала болни. Во 1944 година еден болен илегалец починал
во нејзиниот дом и таа без да биде откриена од полицијата успеала да го погребе. Била активна во заднината на НОД во Скопје до ослободувањето на Земјата.

## Наводи

Категорија:Учесници во НОБ
Категорија:Жени во НОБ
Роксанда Ивановска

**Роксанда Гумешева Ивановска** ( во  — ) — учесник во НОВ на Македонија.

## Животопис
Со одпочнување на вооруженото востание се вклучила активно и организирано во НОД во Скопје. Својот стан го ставила на располагање на партиската организација. Чувала илегалци, познати партиски раководители, и се грижела околу исхраната и сместувањето нa илегалците. Приготвувала храна и ја носела на политичките затвореници во скопскиот затвор. Активно учествувала во сите собирни акции што ги спроведувала организацијата во Скопје. Помагала вo префрлување на илегалци од едно на друго место.

## Наводи

Категорија:Учесници во НОБ
Категорија:Жени во НОБ
Злата Ивановска

**Злата Душкоска Ивановска** ( во  — ) — учесник во НОВ на Македонија.

## Животопис
Делувала во селото од летото 1943 година. Собирала народна помош и вршела курирска работа меѓу Струга и Дебар. Во нејзината куќа, во зимата 1943 година отседнале функционери на Главниот штаб на НОВ и ПОМ. Со формирањето на партизанскиот одред „Јане Сандански“ и доаѓањето на Првата македонско-косовска ударна бригада нејзината активност се зголемила.

## Наводи

Категорија:Учесници во НОБ
Категорија:Жени во НОБ
Велика Ивановска (Стење)

**Велика Ивановска** ( во  — ) — учесник во НОВ на Македонија.

## Животопис
Од 1943 година, во својот дом чувала илегалци, организирала собирање на прехранбени артикли и подготвувала храна за борците
во НОВ и ПОМ, плетела топла облека. Во есента 1944 година активно учествувала во организацијата на АФЖ.

## Наводи

Категорија:Учесници во НОБ
Категорија:Жени во НОБ
Ленка Ивановска

**Ленка Ивановска-Шајка** (—  во ) — учесник во НОВ на Македонија.

## Животопис
Од 1941 година нејзиниот дом бил ставен на располагање на Месниот Комитет на КПЈ - Куманово, а таа била верен соработник на својот син, Ангел Шајчев до неговото загинување. Во нејзиниот дом се одржувале состаноци и доаѓале курири, носела храна
на политичките затвореници.

## Наводи

Категорија:Учесници во НОБ
Категорија:Жени во НОБ
Милица Ивановска

**Милица Ивановска** ( во  — ) — учесник во НОВ на Македонија.

## Животопис
Учествувала во единиците на НОВ и ПОМ како борец од 12 септември 1944 година.

## Наводи

Категорија:Учесници во НОБ
Категорија:Жени во НОБ
Ротка Ивановска

**Ротка Ивановска** ( во  — ) — учесник во НОВ на Македонија.

## Животопис
Во 1941 година била член на воспитна младиниска група, а од јануари 1942 година станала член на СКОЈ. Од мај 1943 година водела скоевска група. Била ангажирана во собирните акции на народна помош за потребите на Кумановскиот партизански одред. Во 1943 година од бугарската окупаторска полиција на 2-3 пати била апсена, но поради немање на конкретни докази била ослободувана. Во почетокот на 1944 година станала член на Месниот Комитет на СКОЈ - Куманово и префрлувала борци до партизанските бази на козјачкиот терен. Во мај 1944 година откриена, уапсена и осудена од Скопскиот ВПС (воен преки суд) нa 10 години строг затвор.

## Наводи

Категорија:Учесници во НОБ
Категорија:Жени во НОБ
Павлина Иваноска

**Павлина Тодороска Иваноска** ( во  — ) — учесник во НОВ на Македонија.

## Животопис
Делувала во родниот град од 1941 година. Особено се ангажирала околу пренесувањето илегалци од едно до друго место. Собирала народна помош.

## Наводи

Категорија:Учесници во НОБ
Категорија:Жени во НОБ
Цвета Ивановска

**Цвета Ивановска** ( во  — ) — учесник во НОВ на Македонија.

## Животопис
Во време на окупацијата живеела во селото и во почетокот била симпатизер на НОД. Од јуни 1943 година била мошне активна во движењето. Доставувала извештаи за движењето на
непријателот, пренесувала илегални материјали. Чувала илегалци и се грижела за нивната исхрана. Кон крајот на 1944 година кога била формирана организацијата на АФЖ во селото била избрана за секретар на АФЖ за Косоврашката околија. На таа должност
била до декември 1945 година.

## Наводи

Категорија:Учесници во НОБ
Категорија:Жени во НОБ
Божана Иваноска

**Божана Иваноска-Голубица** ( во  — ) — учесник во НОВ на Македонија.

## Животопис
Во целиот период на народно ослободителната војна, била една од најактивните повозрасни жени во градот. Својот дом го ставила на pacпoлaгaњe на партиската организација и во негo се одржувале состаноци на Месниот и Околискиот Комитет на КПМ во Гостивар. Исто така, во еден период, тука биле умножувани и радио-билтени и кратко време била сместена партиската техника. Поседувајќи особина на голем конспиратор во нејзиниот дом престојувале илегалци.

Во почетокот на 1943 година, според сеќавањето на Марија Матевска, на инсистирање на Кузман Јосифовски-Питу се формирале првите маалски одбори на АФЖ во Гостивар, именувани како групи на АФЖ. Првиот одбор на АФЖ во Гостивар, со кој раководела Магда Кипроска, бил формиран во Ново Маало, во состав: Анѓа и Љубица Иљоски, Ефка и Ѕвезда Деспотовски и Божана (Голубица) Ивановска. Наскоро одборот се проширила со Евка Богдановиќ, Нада Груевска и Икала Лепчевска.

## Наводи

Категорија:Учесници во НОБ
Категорија:Жени во НОБ
Скрипец (разбој)

мини|Скрипци

[мини|upright=1.35|Подношките ги креваат и спуштаат двете [ништелка|ништелки. Една ништелка се поврзува со една подношка со врвка, а ништелките меѓу себе се поврзуваат со врвки преку скрипци, така што двојката ништелки наизменично се креваат и спуштаат.]]
**Скрипец**, обично во множина **скрипци** — дел од разбојот преку кој со врвки се споени ништелките, вообичаено по два скрипци за пар ништелки. Ништелките од своја страна се поврзани со подношките и нагазувањето на една од подношките предизвикува повлекување на поврзаната ништелка надолу. Од своја страна, повлечената ништелка надолу, преку скрипците предизвикува придвижување на втората ништелка нагоре и со тоа ствара зев каде се вметнува јатокот. Потоа постапката се повторува со втората подношка која ја повлекува втората ништелка надолу, а првата се крева, па се создава нов зев.

## Називи на наречја
Во Битолско, Прилепско и Демирхисарско овој дел се нарекувал **чкрипци**. 

## Поврзано
*Подношка
*Зев
*Ништелка
*Јаток
*Основа (ткаење)
*Разбој

## Наводи

Категорија:Ткаење
Категорија:Разбој
Менка Иваноска

**Менка Игеска Иваноска** ( во  — ) — учесник во НОВ на Македонија и носител на Партизанска споменица 1941.

## Животопис
десно|мини|200x200пкс|Менка Иваноска е носител на Партизанската споменица 1941.
Во напредното работничко движење учествувала од 1938/1939 година. Била член на марксистичкиот кружок на прилепската партиска организација. Со окупацијата, својата активност ја ориентирала вo врска со подготовките за I прилепски партизански одред. Била член на Месниот Комитет на СКОЈ и активно работела на организирањето на младината во Прилеп. Во мај 1944 година била борец на Втората македонска ударна бригада - заменик политички комесар на чета, а подоцна заменик политички комесар на баталјон. Носител е на Партизанска споменица од 1941 година и други одликувања.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Дапаглифлозин

**Дапаглифлозин** е лек кој се користи во терапијата на дијабетес мелитус тип 2. Исто така се користи во третманот на срева слабост и хронична бубражна болест. Врши реверзибилна инхибиција на натриум-глукоза котранспортерот 2 (SGLT-2) во реналните тубули, со што ја намалува реапсорпцијата на глукоза и ја зголемува нејзината екскреција.

Чести несакани ефекти се хипогликемија, уринарни инфекции, генитални инфекции и хиповолемија. Дијабетичната кетоацидоза е чест несакан ефект кај пациентите со дијабетес тип1.

## Наводи

Категорија:Антидијабетични лекови
Категорија:Лекови кои делуваат на кардиоваскуларниот систем
КК Единство Бијело Поље

**КК Единство Бијело Поље** *([[српски]]: Кошаркашки клуб Јединство Бијело Поље)*, познат и како **Единство 1950**, е машки професионален кошаркарски клуб со седиште во Бијело Поље, Црна Гора. Во моментов се натпреварува во Прва Ерсте лига, а домашните натпревари ги игра во спортската сала *Никољац*, која има капацитет од 2.000 гледачи.

Во рамките на клубот функционира и кошаркарско училиште, отворено за сите возрасти и категории. Главен спонзор на клубот е Меридианбет.

## Историја
Кошаркарскиот клуб Единство е основан во 1950 година. Во периодот од 1994 до 1998 година, се натпреварувал под името **Југотес ТНН**. Во времето на постоењето на СФР Југославија, а подоцна и на СР Југославија, клубот главно настапувал во пониските лиги. Единствениот настап во Првата лига го остварил во сезоната 1994/95, кога завршил на 15-то место. Од осамостојувањето на Црна Гора и воспоставувањето на националното првенство во сезоната 2006/07, Единство е редовен учесник во црногорското првенство.

## Рангирање по сезони

## Поважни кошаркарски имиња

## Наводи

## Надворешни врски
* Профил на веб-страницата eurobasket.com
Категорија:Црногорски кошаркарски клубови
Тулинтори

**Тулинтори** — трговски центар кој се наоѓа во Тули, Тампере, Финска. Најголемиот од двајцата сопственици на трговскиот центар е осигурителната компанија „Ело Мјучуал Пеншион“, која поседува 97%. Трговскиот центар содржи околу 50 продавници и бројни кафулиња и ресторани, како и рекреативна зона. Горните катови се претежно канцелариски простор. Годишниот број на посетители на центарот е околу 2,5 милиони. Архитектонски, Тулинтори е традиционална аркада, со стаклена „колонада“. Формирана била со комбинирање на функционалистичката зграда на организацијата SOK, завршена во 1930 година. Трговскиот центар Тулинтори бил завршен во 1990 година.

## Наводи

## Надворешни врски

* Матична страница на трговскиот центар Тулинтори 
Категорија:Координати на Википодатоците
Категорија:Врамена карта без назнака за OSM-однос на Википодатоците
Категорија:Трговски центри
Нефритис

**Нефритисот** е воспаление на бубрезите, кое може да биде резултат на различни заболувања, вклучувајќи инфекција, автоимуни болести или други патолошки процеси. Терминот "нефритис" генерално се користи за да се опишат состојби кои вклучуваат воспаление на бубрезите, кои може да доведат до оштетување на нивната функција.

## Видови
Постојат различни видови на нефритис, вклучувајќи:

# Акутен гломерулонефритис: Ова е воспаление на бубрежните гломерули (мали крвни садови во бубрезите) и често се јавува по инфекција, како што е стрептококната ангина.
# Хроничен гломерулонефритис: Подолготраен процес на воспаление кој може да доведе до трајно оштетување на бубрезите и на крај може да резултира со бубрежна инсуфициенција.
# Лупус нефритис: Ова е форма на нефритис која се јавува кај лица со автоимуни болести, како што е лупус, кога имунолошкиот систем напаѓа бубрезите.

Симптомите на нефритис можат да вклучуваат болки во пределот на бубрезите, оток, промената на бојата на урината (може да биде темна или со присуство на крв), висока температура и слабост.

## Терапија
Лечењето на нефритисот зависи од причината и може да вклучува антибиотици (ако е инфекција), лекови за имунолошки заболувања (како во случај на лупус), или други терапии за поддршка на бубрежната функција.

Категорија:Воспаленија
Категорија:Бубрежни заболувања
Анис Мехмети

**Анис Мехмети** (роден на 9 јануари 2001, во Ислингтон) е англиски фудбалер со албанско потекло,  на Бристол Сити и на албанската репрезентација.

## Биографија
Мехмети е роден во Ислингтон, Лондон, но има албански корени.

## Клупска кариера
Роден во Лондон, Мехмети како дете играл за Фулам и Тотенхем, пред да дојде во Норич Сити во 2017 година. Откако бил отпуштен од академијата на *„канаринците“*, тој му се приклучил на аматерскиот клуб Вудфорд Таун, екипа од Фудбалската лига на Есекс, за која забележал 11 настапи и еден гол за време на сезоната 2019-2020.

На 29 септември 2020, тој потпишал за екипата од Чемпионшип, Викомб Вондерерс, правејќи огромен скок од аматери кон професионалци. На 17 октомври го направил своето деби во второто ниво на англискиот фудбал, влегувајќи како замена во 79-тата минута од поразот со 1-2 на домашен терен од . Својот прв професионален гол го постигнал во ремито 1–1 против Квинс Парк Ренџерс на 19 декември 2020 година. На 30 ноември 2021, тој потпишал продолжување на договорот со Викомб до јуни 2024.

На 31 јануари 2023 година, Мехмети потпишал три ипол годишен договор со Бристол Сити. 

## Репрезентативна кариера
Иако е роден во Англија, Мехмети одбрал на репрезентативно ниво да настапува за Албанија играјќи за нејзините младински селекеции под 16 и под 19 години.

На 25 мај 2021 година, Мехмети го добил својот прв повик во албанската репрезентација под 21 година за квалификацискиот натпреварот против Андора на 4 јуни 2021 година и пријателскиот натпревар против Бугарија на 8 јуни 2021 година, дебитирајќи и постигнувајќи го својот прв гол во првиот од споменатите натпревари.

Во март 2023 година, го добил првиот повик во сениорската репрезентација од селекторот Силвињо за квалификацискиот натпревар за Европското првенство 2024 против Полска, во кој дебитирал влегувајќи како замена во 70-тата минута од натпреварот во кој Албанија била поразена со 1-0 во Варшава.

### Хронологија на репрезентативните настапи

## Наводи

## Надворешни врски

* Анис Мехмети на soccerway 
* Анис Мехмети на transfermarkt 
* Анис Мехмети на espn 
* Анис Мехмети на whoscored

Категорија:Албански фудбалери
Категорија:Фудбалери на ФК Бристол Сити
Категорија:Родени во 2001 година
Категорија:Живи луѓе
Кочански револуционерен реон

**Кочански револуционерен реон** — еден од деветте револуционерни реони под склоп на Скопскиот револуционерен округ, дел од Македонската револуционерна организација. Реонот бил формиран во 1894 година заедно со скопскиот округ. Револуционерниот реон ги зафаќала денешните граници на Кочанската каза т. е. околија. Главното седиште било во истоимениот град. Околиската војвода oтпрвин бил Крсто Б'лгаријата додека подоцна комитетот го назначиле Тодор Александров.
## Дејства

### Формирање
Со формирањето на Македонската револуционерна организација на 23 октомври 1893 година се развило македонското национално движење. Покрај тоа што била формирана во 1893 година, организацијата конкретно почнала со нејзините активности после јануарската средба во 1894 година. Централниот комитет на МРО бил формиран заедно со шесте револуционерни окрузи — Скопскиот, Битолскиот, Солунскиот, Струмичкиот, Серскиот и Одринскиот кои делумно се третира како свој посебен округ.

Кочанскиот револуционерен реон бил формиран заедно со Скопскиот округ. Кога Даме Груев и Гоце Делчев гостувале во градот.

### Илинденското востание
Четата на Димче Берберчето дејствувала во кочанскиот терен околу 27 јули 1903 година, една недела пред Илинденското востание. За време на востанието четите на Христо Чернопеев, Георги Тренев, Делчо Коцев, Петар Самарџиев, Панајот Бајчев и Никола Жеков (околу 300 души) дејствувале низ Скопскиот револуционерен округ. Некои од тие чети биле откриени и поразени во Кочани во 4 септември од турска дивизија составена од 5.000-6.000 редовни турски војници. Четите се обиделе да избегнат во Кнежевството Бугарија за безбедност.

### После востанието
После востанието реонот претрпило големи промени, Тодор Александров во 1905 година бил назначен за околиска војвода.

Во 1907 година Симеон Георгиев бил назначен за новата околиска војвода, неговата функција траело сѐ до укинувањето на реонот во 1908 година. Покрај нејзиното укинување Георгиев продолжил да се бори за ослободувањето на Кочани за време на Балканските војни.

## Галерија

Податотека:Simeon Klincharski cheta IMARO.JPG|врска=Файл:Simeon_Klincharski_cheta_IMARO.JPG|Четата на Симеон Георгиев после Илинденското востание.
Податотека:IMRO Cheta Grigor Hadzhikimov.jpg|врска=Файл:IMRO_Cheta_Grigor_Hadzhikimov.jpg|Четата на Григор Хаџи Кимов во Кочани.
Податотека:Georgi Spanchevski iMRO cheta.jpg|врска=Файл:Georgi_Spanchevski_iMRO_cheta.jpg|Дел од борците во четата на Георги Спанчевски
Податотека:IMRO Cheta Evtim Polski.jpg|врска=Файл:IMRO_Cheta_Evtim_Polski.jpg|Четата на Ефтим Полски во Кочанско околу 1925 година.


## Наводи


Категорија:Кочани
Категорија:Скопски револуционерен округ
Медитерански Космос

**Медитеран Космос** — трговски центар кој се наоѓа во Капуџилар, општина Солун, вториот по големина град во Грција. Тоа е најголемиот малопродажен и забавен комплекс во Северна Грција.

## Историја
Трговскиот центар официјално бил отворен во октомври 2005 година.

Во јуни 2012 година, „Ламда Девелопмент“, сопствениците на трговскиот центар, објавиле дека ќе почнат да наплаќаат паркинг такси од средината на февруари 2013 година.

Во 2017 година, „Варде Партнерс“ купиле контролен пакет на акции од „Медитеран Космос“  и планирале проширување на трговскиот центар.

## Простории
Содржи повеќе од 200 малопродажни единици и објекти, вклучувајќи мултиплекс кино со 11 сали, бројни продавници за модна и електронска стока, како и кафулиња, ресторани, барови, супермаркет, амфитеатар и православна црква.

## Дизајн
Внатрешноста во трговскиот центар, патиштата и плоштадот се дизајнирани како традиционални градови од Северна Грција во комбинација со предностите на модерен градски центар.

## Местоположба
Трговскиот центар се наоѓа на 11 километри источно од центарот на градот и приближно на 5 километри оддалеченост од аеродромот во Солун. До него може да се стигне преку Државниот пат 67, автопатот што го поврзува Солун со јужниот дел на Халкидик.

## Наводи

Категорија:Врамена карта без назнака за OSM-однос на Википодатоците
Категорија:Трговски центри
Стојан Арев

**Стојан Арев** (р.  во Штип) — македонски театарски, филмски и телевизиски глумец. Целиот свој работен век го минал во Народен театар - Штип.

## Филмографија
* Истрел, режија: Бранко Гапо 1972;
* Затвореник - Проколнати, режија: Младен Крстевски 1994;
* Платеник - Заборавени, режија: Младен Крстевски 1995:
* Заптија - На Балканот не се пие чај, режија: Младен Крстевски 1998;
* Славејко - Прашина, режисер: Милчо Манчевски 2001;
* Василије - Ноќ сприти Свети Василиј, режисер: Иван Митевски 2001;
* Сиромавиот - Народни приказни, А1 телевизија, режисер: Димо Петршки 2010;
* Ристо Пејковски - Тврдокорни, режисер: Миле Грозданоски 2013;
* Поп - Година на мајмунот, режисер: Владимир Блажевски 2018;
* Попот - Господ постои, името ѝ е Петрунија, режисер: Теона Стругар Митевска 2019;
* Свештеник - Најсреќниот човек на светот, режисер: Теона Стругар Митевска 2022.

## Надворешни врски
* 

Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Враќање во иднината

**Враќање во иднината** — македонска телевизиска серија од 2025 година. Серијата е составена од Македонски стари приказни и духовни приказни по сценарио и режија на Владо Дојчиноски.

## Улоги

## Надворешни врски
* 

Категорија:Македонски телевизиски серии
Тешкото (раскази)

**Тешкото** – збирка раскази на македонски јазик од битолскиот писател Владимир Костов. Делото било издадено во 2023 година од издавачката куќа Матица македонска, а финансиски помогнато од Министерството за култура.

## Содржина
Книгата содржи 24 раскази:
* Тешкото
* Воденичен камен
* Горчина на крајот на чашата полна со блажина
* На сцената и зад сцената
* Баздриѓан
* Причест
* Лудило под самоконтрола
* Плеонексија
* Книгата
* Благослов
* Холокауст
* Демон
* Истерување на ѓаволот
* Писмо
* Опинок
* Калвадос
* Јулија
* Џган
* Гинта
* Пијан разговор
* Кум
* Книжевен автопортрет
* Кандилце
* Маргарит
* Абре, Сребре

## Поврзано
* Владимир Костов
* Македонска книжевност
* Матица македонска

## Наводи

Категорија:Владимир Костов
Категорија:Дела на Владимир Костов
Категорија:Изданија на Матица македонска
Категорија:Книги од 2023 година
Масар Омерагиќ

**Масар Омерагиќ** (роден на  година во ) — моментален претседател на Фудбалска федерација на Македонија (ФФМ), македонски стопанственик и поранешен фудбалер и фудбалски функционер. Од декември 2024 година е претседател на Фудбалската федерација на Македонија (ФФМ).

## Фудбалска кариера
Во текот на својата активна фудбалска кариера, Масар Омерагиќ настапувал за неколку македонски клубови. Бил дел од првата шампионска генерација на ФК Слога Југомагнат, а во фудбалската кариера настапувал и за ФК Балкан во единствената Југословенска лига, потоа Силекс од Кратово и Вардар од Скопје, најтрофејниот фудбалски клуб во Македонија.

## Фудбалска администрација
По завршувањето на фудбалската кариера, Масар Омерагиќ продолжил со ангажман во фудбалските институции. Од 2000 до 2002 година бил член на Меѓународната комисија при ФФМ, а во највисокото тело на ФФМ, Управниот одбор, бил член од 2002 до 2006 година. Во тој период ја извршувал функцијата директор на македонската репрезентација. Во 2024 година бил избран за претседател на ФФМ.

## Бизнис
Масар Омерагиќ по завршување на фудбалската кариера работел во фирмата на неговото семејство, а подоцна ја презел функцијата сопственик и генерален директор на транспортната компанија „*Руле Турс*“. Исто така бил сопственик и генерален директор на „*РТ Транс логистик*“, компанија за трговија на нафта, нафтени деривати и јаглен.

## Личен живот
Оженет и татко на два сина. Течно зборува англиски јазик. 

## Наводи
## Надворешни врски
* Официјална страница на ФФМ

Категорија:Живи луѓе
Категорија:Македонски фудбалски функционери
Категорија:Фудбалери на ФК Слога Југомагнат
Категорија:Фудбалери на ФК Вардар (Скопје)
Бидермаер

[мини|297x297пкс|[Карл Шпицвег. *Неделна прошетка*. 1841. Дрво, масло. Музеј Каролино Августеум, Салцбург]]
**Бидермаер** () — уметничко движење во германската и австриската уметност, главно во сликарството, графиката, уредувањето на ентериерот и украсно-применетата уметност, кое се развива во периодот од 1815 г. до 1848 г., во време на релативен мир во Европа по завршувањето на Наполеоновите војни и пред почетокот на револуционерните настани во Германија во 1848–1849 г.

Поради отсуството или слабото изразување на оригинални стилски одлики и формални обележја во делата од бидермаерот, ова движење е тешко да се класифицира како посебен уметнички стил. Германските истражувачи Г. Бемер, Р. Леман и Л. Шрот го нарекуваат бидермаерот „намален ампир“ или „псевдоромантизам“, иако тој настанал како последица на романтичарското движење во уметноста на земјите од Западна Европа.

Во почетокот на XX век, за време на југендстилот, ар декото  и особено модернизмот, уметноста на бидермаерот била оценувана исклучително негативно. Денес, бидермаерот се смета за карактеристично движење на провинциската уметност во западноевропските земји од првата половина на XIX век, кое ги одразува процесите на зародување на естетиката на историзмот и еклектиката од 1830-тите до 1880-тите години.

Во македонскиот јазик, зборот „бидермаер“ може да означува и украсно аранжирано цвеќе.

## Историја
Долг период овој временски отсек во историјата на германско-австриската уметност бил нарекуван „предмартовски“, алудирајќи на мартовските настани од 1848 г., кои го означуваат почетокот на револуцијата во Германија. Во 1814–1815 г. се одржал Виенскиот конгрес, на кој тројца императори — Александар I, австрискиот император Франц I и претставникот на Прусија — го склучиле „Светиот сојуз“ меѓу Русија, Австрија и Германија, со цел воспоставување на мир, ред и обновување на стариот монархистички поредок.

Значајно е тоа што почетокот на овој период во ликовната уметност бил одбележан со делото на германскиот сликар Г. Оливје, кој ја претставил „Алегоријата на реставрацијата“ преку ликот на тројцата императори (на Русија, Германија и Австрија), облечени во витешки оклопи, кои се држат за раце пред олтарот на една готска црква. Идеите на реставрацијата тогаш биле тесно поврзувани со готскиот стил. Оттука и подоцнежните оценки на бидермаерот како конзервативна, па дури и реакционерна уметност.

## Наводи

## Надворешни врски

* Biedermeier style | Britannica (англиски)

__СОСОДРЖИНА__
__ИНДЕКС__

Категорија:Неокласична архитектура
Категорија:Архитектонски стилови
Категорија:Германска архитектура
Категорија:Австриска архитектура
Категорија:Дизајн
Категорија:Украсна уметност
Категорија:Германски Сојуз
Ноќ спроти Свети Василиј

**Ноќ спроти Свети Василиј** — македонски филм од 2001 година во режија на Иван Митевски, а сценарио на Русомир Богдановски. Главните улоги ги играат: Благоја Спиркоски-Џумерко и Горан Стојановски. Филмот е во продукција на МРТ 1.

## Улоги

## Надворешни врски
* 

Категорија:Македонски филмови
Милејца Иваноска

**Милејца Савета Иваноска** ( во  — ) — учесник во НОВ на Македонија.

## Животопис
Од 1942 година во нејзиниот дом престојувале илегалци, а таа се грижела за нивната исхрана и безбедност. Во 1943 година била ангажирана во извршување на одредени курирски задачи. Била активна во организацијата на АФЖ во селото и работела на организирање на жените.

## Наводи

Категорија:Учесници во НОБ
Категорија:Жени во НОБ
Спасија Иваноска

**Спасија Иваноска** ( во  — ) — учесник во НОВ на Македонија.

## Животопис
Таа била симпатизер на напредното работничко движење во кралството Југославија. Окупацијата ја затекнала во родниот град. Била член на комисијата за работа со жени. Заедно со својата група собирала народна помош, организирала и водела три женски групи, а станот го ставала на располагање на Партијата. Во текот на 1944 година станала член на Реонскиот комитет на КПМ.

## Наводи

Категорија:Учесници во НОБ
Категорија:Жени во НОБ